Sistem metral

La sistem metral es un sistem de unias de mesura internasional e universal fundida supra leges fisical e conta desimal. Aora la sistem es la plu usada en la mundo.

La sistem metral es la funda de alga sistemes de unias siensal, incluinte la Sistem internasional.

 Istoria e razona 

La sistem ia es developada en Frans en sentenio 18 per solve la problem de tro multe sistemes de unias contradisente ja esistente en la pais e en Europa, e sua nonfasilia per conta.

En cuando la unias ja esistente ia ave multe complicada relatas entre los, la idea de la sistem metral ia es sur sempre usa la numero 10 e sua potias e leges fundal de fisica per lia los.

Per esemplo, un de unias de tempo ja ia es universal per tota la umania: la dia. E un dia pote es divideda a 10 oras desimal, e cada ora pote es divideda a 100 minutos desimal, e cada minuto pote es divideda a 100 secondos desimal. Ma la unias de tempo ja ia es universal per tota la paises de Europa, e la unias de tempo introduida par reformidores ia fali permane en usa comun.

Otra unia ance ia es natural e comun conoseda: la angulo direta. La reformidores ia proposa divide lo a 100 grados desimal, e cada grado a 100 minutos desimal. Ma la sistem de unias de angulo ance ja ia es universal per tota Europa, e la proposa ance ia fali.

Per naviga maral la lia de unias de angulo e de longia es importante, car en mapas creada seguente la projeta de Mercator lo es fasil mesura distantias en unias de angulo de arco en surfas de la planeta entre du locas. On ia deside ce la arco de un minuto desimal angulal ta es un unia nova de longia, cilometre, e un mili de lo es un metre.

La jeometria primitiva lia unias de longia con unias de area e unias de volum. Car la plu licuidas cual persones comun trata es la acua e sua disolves, la densia de acua pote es usada per lia unias de volum con unias de masa. Lo ia es desideda ce volum de un cubo de grandia de un metre ta ave masa de 1000 cilogrames, e cada cilogram es divideda a 1000 grames.

La unias de la sistem metral ia es adotada en Frans en la anios 1790 pos la Revolui Franses, en junta con otra proposas razonal: la calendario de la Revolui Franses, e franc franses divideda a 100 sentimes como unia de mone.

Orijinal, la cilogram e metre  ia es legal definida par sua prototipos fisical, corpos fada de un alia platino-iridio, ma presente los ave definis fisical reproduida.

Durante la sentenio 19 la sistem metral ia es adotada en la plu paises de Europa, e a presente lo domina en tota la mundo, con eseta de la SUA do unias tradisional ancora es comun usada.

 Prefisas multiplinte e dividente 

La sistem metral adota un sistem de prefisas por unias derivada mostrante la relata cuantial de esta unias con la unia xef.

 Cuantia  Prefisa  Simbol 1024 = 1 000 000 000 000 000 000 000 000  iota  Y 1021 = 1 000 000 000 000 000 000 000  zeta  Z 1018 = 1 000 000 000 000 000 000  exa  E 1015 = 1 000 000 000 000 000  peta  P 1012 = 1 000 000 000 000  tera  T 109 = 1 000 000 000  giga  G 106 = 1 000 000  mega  M 103 = 1 000  cilo  k 102 = 100  ecto  h 101 = 10  deca  da 10-1 = 0.1  desi  d 10-2 = 0.01  senti  c 10-3 = 0.001  mili  m 10-6 = 0.000 001  micro  μ 10-9 = 0.000 000 001  nano  n 10-12 = 0.000 000 000 001  pico  p 10-15 = 0.000 000 000 000 001  femto  f 10-18 = 0.000 000 000 000 000 001  ato  a 10-21 = 0.000 000 000 000 000 000 001  zepto  z 10-24 = 0.000 000 000 000 000 000 000 001  iocto  y

Per esemplo: un cilometre (km) es 1000 metres, un sentimetre (cm) es 1/100 metre, un milimetre (mm) es 1/1000 metre etc.

En la pasada ia ave un prefisa miria per 104 (simbol my), ma aora lo no es usada.

 Unias metral 

 La unias fundal 

 Metre (simbol m), la unia de longia.
 Gram (simbol g), la unia de masa.

La unia de tempo secondo (simbol s) no es seria un unia metral, ma es usada con los e per deriva otra unias metral como si lo es un unia fundal.

La temperatur tipal es mesurada en grados de Celsius (simbol ℃), e un unia plu coreta fisical es celvin (simbol K), fundida en lo. Esta unias ance es usada con unias metral.

 Unias derivada con propre nomes 

Alga unias mecanical ave sua propre nomes tradisional o creada per evita nomes tro complicada.

 Unia  Simbol  Valua  Unia de  Notas Angstrom  Å  10-10 m  Longia  Unia per fisica atomal Are  a  100 m²  Area  Unia per area de tera Bar  bar  105 kg/(m·s²)  Presa  Simil a la presa de la atmosfera normal Baria  B  1 g/(cm·s²)  Presa  Unia de la Sistem de SGS Dina  dyn  1 g·cm/s²  Forsa  Unia de la Sistem de SGS Ectare  ha  10 000 m²  Area  Unia per area de tera Erg  erg  1 g·cm²/s²  Enerjia  Unia de la Sistem de SGS Gal  gal  1 cm/s²  Aselera  Unia de la Sistem de SGS Herze  Hz  1 s-1  Frecuentia Jul  J  1 kg·m²/s²  Enerjia  Unia de la Sistem de SGS Litre  l, ltr  0.001 m³  Volum  Micron  µ  10-6 m³  Longia Neuton  N  1 kg·m/s²  Forsa  Unia de la Sistem internasional Pascal  Pa  1 kg/(m·s²)  Presa  Unia de la Sistem internasional Ton  t  1000 kg  Masa  Vate  W  1 kg·m²/s³  Potia  Unia de la Sistem internasional

 Unias con nondesimal lia con unias metral 

 Unia  Simbol  Valua  Unia de  Notas Atmosfera  atm  101325 Pa  Presa  Presa de la atmosfera normal Carato  ct  0.2 g  Masa  Unia per metales e petras valuosa Cavalo  hp  75 kgf·m/s  Potia  Potia de un cavalo promedia Dia  d  86 400 s  Tempo  Unia natural, un jira de la Tera sirca de se Minuto  min  60 s  Tempo   Ora  h  3 600 s  Tempo   Noda  kn  1852 m/s  Rapidia  Unia maral, la rapidia de un milia maral per ora Milia maral  nm  1852 m  Longia  Unia maral, la longia de un minuto angulal supra surfas de la Tera

 Unias con defini fisical nonormal 

 Unia  Simbol  Valua  Unia de  Notas Caloria  cal  4.1868 J  Enerjia  Enerjia nesesada per caldi un gram de acua a un grado de Celsius Gram-forsa  gf  0,00980665 N  Forsa  Pesa de un corpo con masa de un gram Milimetre de mercurio  mm Hg  101325/760 Pa  Presa  Presa de colona de mercurio con altia de un milimetre

Category:Mesura
Category:Siensas natural